Коалалар, ғәҙәттә, өндәшмәүсән, әммә ата заттар бик көслө тауыш бирә ала, уны үрсеү осоронда километр самаһы алыҫлыҡта ишетергә була. Коалаларҙың ҙур булмаған хайуанға хас булмаған юғары күләмле һәм түбән йышлыҡтағы тауыш сығарыу һәләтен ғалимдар тамаҡ артында өҫтәмә пар тауыш бауҙары булыуын аңлата. Инә заттар партнёрҙарын ошо саҡырыу ҡысҡырыуҙарына ҡарап һайлай, шул уҡ ваҡытта ҙурыраҡ ата заттарға өҫтөнлөк бирә. Коала ҡурҡҡанда йәки йәрәхәтләнгәндә, ул кеше тауышына оҡшаған көслө ҡысҡырыу ебәреүе ихтимал.